hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en hy hy hy hy fr hy en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy en my en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en
Մայիսի 19, 2016Մայիսի 20, 2016 Անի Գասպարյան
2012 թ. բացում են եթերային յուղերի առաջին լաբորատորիան, որը տեղակայված էր խորհրդային տարիներից հիշատակ մնացած մի կիսաքանդ գործարանի երկու փոքրիկ սենյակում: Լաբորատորիայի համար անհրաժեշտ սարքերը հայթայթում են դարձյալ խորհրդային տարիներից մնացած գործարաններից, վերանորոգում են, թարմացնում և օգտագործում, քանի որ նորը գնելու համար մեծ գումարներ էին հարկավոր: Ի դեպ, արոմաթերապիան արտասահմանում համարվում է այլընտրանքային բժշկության մի ճյուղ և շատ մեծ տարածում ունի: Հենց այդ ոլորտն էլ ամենաբարձրորակ եթերայուղերի հիմնական սպառողն է: Հայաստանում այն դեռևս պրոֆեսիոնալ մակարդակ և մեծ տարածում չունի, այդ իսկ պատճառով նրանց գլխավոր խնդիրը դրսի շուկա մուտք գործելն էր: Սակայն, աստիճանաբար, մտածում էին մի նոր գաղափարի մասին, որի դեպքում կրկին հիմնական դերակատարություն էին ունենալու Հայաստանի հրաշք բույսերն ու դրանցից ստացված յուղերը. դա բնական կոսմետիկայի արտադրությունն էր: Սա այն էր, ինչը կօգներ նաև գրավել տեղական շուկան, իսկ դրան զուգահեռ կշարունակվեր նաև եթերայուղերի արտադրությունը: Անահիտը կրկին մեկնում է ԱՄՆ` արդեն կոսմետիկայի ոլորտում դասընթացների մասնակցելու նպատակով և վերադառնում հսկայական պաշարով, չնայած խոստովանում է, որ այս ոլորտում սովորելը վերջ չունի:
2014 թ. տեղեկատվական տեխնոլոգիաների ոլորտում աշխատող Արա Մարկոսյանը հասկանալով, որ ընդամենը մի քանի տարի առաջ զուտ հետաքրքիր թվացող գաղափարը կամաց-կամաց դառնում է լուրջ գործ, որոշում է դուրս գալ աշխատանքից և կնոջ հետ լիովին նվիրվել բիզնեսի զարգացմանը: Բնական կոսմետիկայի արտադրությամբ զբաղվելու համար նախ հարկավոր էր բնական և մաքուր միջավայր: Այդ պատճառով նրանք որոշում են մայրաքաղաքից ոչ շատ հեռու, սակայն բարձր լեռնային գոտում գտնվող բնակավայրում արտադրամաս հիմնել: Ընտրությունը կանգ է առնում Կոտայքի մարզի Արագյուղ համայնքի վրա. հրաշք մի բնակավայր, որտեղ ոչ միայն հիանալի սևահող կար, այլև էկոլոգիապես մաքուր օդ և բնական միջավայր: Այստեղ է տեղափոխվում ընկերության լաբորատորիան, իսկ անարատ սևահողում հենց իրենց ձեռքով աճեցնում են բազմաթիվ բույսեր, որոնք անհրաժեշտ էին կոսմետիկ միջոցների արտադրության համար: Մի նրբություն էլ. «Նաիրիանն» ընտրել էր բնությանը վնաս չհասցնելու գործելաոճը, իսկ Հայաստանում կան բույսեր, որոնց պոպուլյացիան, ըստ Անահիտի, վտանգված է, օրինակ՝ ուրցի, որն անխնա հավաքվում է:
Ստանում են մոտ 20 տեսակի եթերայուղեր, բացի դրանից, մոտ 10 տեսակի հիմնայուղեր, որոնք կոսմետիկ միջոցների մեջ զգալի տոկոս են կազմում: «Նաիրիանի» կոսմետիկ միջոցների մեջ ընդհանուր առմամբ օգտագործվում է մոտ 40 տեսակի բույս: «Նաիրիանն» արդեն մոտ 26 ապրանքատեսակ ունի` նախատեսված դեմքի, լոգանքների և մարմնի խնամքի, զգայուն մաշկի համար, հակատարիքային, հակակորյակային միջոցներ, ինչպես նաև օճառների լայն տեսականի: Անգամ տոնային քսուք են արտադրել, որն առայժմ մեկ երանգ ունի, սակայն աշխատանքներ են տարվում այլ երանգներ էլ ստանալու ուղղությամբ: «Ամենակարևորն այն է, որ մերբաղադրատոմսերը քարացած չեն,- ասում է Անահիտը,- դրանք միշտ էլ փոփոխման, կատարելագործման ենթակա են: Բացի այդ, մենք նաև հաշվի ենք առնում մեր հաճախորդների կարծիքները և ըստ դրանց` որոշակի փոփոխություններ կատարում: Որպես փոքր ընկերություն` մենք ճկուն լինելու առավելություն ունենք, ինչը մեծ ընկերություններն իրենց թույլ տալ չեն կարող»:
«Նաիրիանը» մեկ այլ առավելություն էլ ունի. կոսմետիկ միջոցները փոքր քանակությամբ են արտադրվում և չեն պահեստավորվում, ունեն պահպանման առավելագույնը մեկ տարի ժամկետ: Ընդհանրապես, բնական կոսմետիկա հասկացությունը խիստ հարաբերական է, և կան տարբեր չափորոշիչներ, որոնցից ընկերության հիմնադիրներն ընտրել են առավել խիստը՝ եվրոպական ECOSERT ստանդարտը: «Մենք վերցրեցինք դա և դրանով ենք առաջնորդվում: Այդ ստանդարտը շատ պարզ է` որևէ նյութ պետք է նավթաքիմիայի արդյունք չլինի: Նրանց փիլիսոփայությունը ոչ միայն մարդու առողջությունը, այլև շրջակա միջավայրը չվնասելն է, նրանք արգելում են կիրառել որևէ հումք, որը բնության մեջ սպառվող է, պետք է օգտագործես միայն վերարտադրվող հումք»,- պարզաբանում է Անահիտը:
Ընկերությունն աշխատում է ազնվության սկզբունքով և առաջին հերթին հենց ինքն է իրեն վերահսկում: Այդ գործելաոճով էլ նրանք ցանկանում են գրավել դրսի շուկան: Անահիտ Մարկոսյանը հիշեցնում է, որ ժամանակին հայերն աշխարհում ունեցել են ազնիվ արտադրողների և առևտրականների համբավ, ինչը, սակայն, ժամանակի ընթացքում կարծես մարել է. «Մենք փորձելու ենք վերականգնել այդ ավանդույթները»,- նշում է նա:
Ընկերությունն աստիճանաբար ընդլայնվում է, այս պահին մոտ 30 աշխատող ունի: Արագյուղում գտնվող արտադրամաս են ամեն օր շտապում հատուկ մասնագետներ մայրաքաղաքից ու այլ վայրերից, իսկ հողագործական աշխատանքների մեջ ներգրավված են հենց նույն գյուղի բնակիչները: Ընկերությունն իր արտադրանքը դրսի շուկա հանելու ուղղությամբ արդեն աշխատանքներ է տանում: Այս պահին «Նաիրիանի» եթերայուղերը թեստավորվում են Միացյալ Նահանգներում, որտեղ նաև կոսմետիկ միջոցները վաճառելու օնլայն տարբերակներ են մշակվում: Ապրանքատեսականին շուտով կհայտնվի նաև Ռուսաստանում: Ինչ վերաբերում է Հայաստանին, ապա 2015 թ. հոկտեմբերին տեղի է ունեցել ընկերության առաջին խանութ-ցուցասրահի բացումը «Էլիտ պլազա» բիզնես կենտրոնում, որն աննախադեպ հետաքրքրություն է առաջացրել, իսկ երկրորդ սրահը բացվել է դեկտեմբերին, Աբովյան փողոցում:
Ի դեպ, սրահներում աշխատում են վերապատրաստված վաճառողներ, որոնք ամբողջությամբ տիրապետում են կոսմետիկ միջոցների բաղադրությանն ու անհրաժեշտ խորհրդատվություն ապահովում հաճախորդի համար: Այս հանգամանքը շատ են կարևորում ընկերության հիմանդիրները, ուստի նախընտրում են, որ իրենց տեսականին առայժմ հասանելի լինի քիչ վայրերում, սակայն ներկայացվի պրոֆեսիոնալ մակարդակով: Ընկերության դիզայնով, բրենդինգով զբաղվում են Մարկոսյանների որդին ու դուստրը: «Աշխարհում արագ տեմպերով ավելանում է բնական սննդի, բնական կոսմետիկայի պահանջարկը, մինչդեռ առաջարկն այնքան էլ մեծ չէ,- ասում է Արա Մարկոսյանը,- մեր նպատակն էր ստեղծել մի ընկերություն, որը ոչ միայն կնպաստի Հայաստանում առողջ ապրելակերպի զարգացմանը, այլև Հայաստանի համար շահեկան կլինի տնտեսական տեսանկյունից»:
Հաշվի առնելով հայաստանյան տնտեսության ներկա իրավիճակը` զրուցակիցներս ընկերության մուտքը հայկական շուկա համարում են կայացած և բավականին հաջող` հույս հայտնելով, որ այն կզարգանա և լուրջ գործունեություն կծավալի: «Ձեր գեղեցկությունը մեր մտքում է, առողջությունը` սրտում»: Ահա սա է «Նաիրիանի» կարգախոսը, որը, սակայն, ոչ միայն մարքեթինգային գեղեցիկ նախադասություն է, այլև ամրագրված գործելաոճ և հաջողության գրավական:
​«Մեր տանը նույնիսկ Արարատի նկարը չկար». հայրենադարձություն Իռլանդիայից
​«Այլ կերպ». երիտասարդ հայրենադարձի կարգախոսը կյանքում ու բիզնեսում
Մայիսի 09, 2019 Անի Գասպարյան 0
​«Դու լեռներում չես, լեռներն են քո մեջ»․ վերադարձ Գերմանիայից
«Հայաստանի գյուղերը մի ուրիշ ձևով եմ սիրում։ Երբ մտնում ես գյուղ, քեզ տնից էլ լավ ես...
Ապրիլի 09, 2019 Անի Գասպարյան 0
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Լիդան մի քանի ամսական էր, երբ ընտանիքը 90-ականներին տեղափոխվեց Ռուսաստան։ Ամեն ինչ կարծես լավ էր, ինքն...
Մարտի 09, 2019 Անի Գասպարյան 0
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
Հակոբ Նազարյանն առաջիններից էր, որ արձագանքեց Հայաստանում թավշյա հեղափոխության կոչին ու ընտանիքով վերադարձավ հայրենիք՝ իր հետ...
Ես Հայաստանի Հանրապետության քաղաքացի եմ, ՀԱՅ, որ ուզում է իր հայրենիքում ավելի արժանապատիվ ապրել: Ես սովորական ՄԱՐԴ եմ, որ ուզում է աշխարհն ավելի լուսավոր տեսնել: Ես պարզապես ԿԻՆ եմ, որ ուզում է ավելի լիարժեք ու կայացած լինել: Բայց ես գիտեմ, որ այդ ամենի համար ԵՍ եմ պատասխանատու: Փոխիր ինքդ քեզ, ու աշխարհն անպայման կբարեփոխվի…
Հուլիսի 28, 2016:Գյոյ-ջամին կառուցել է Իրևանի կիսանկախ ԱԴՐԲԵՋԱՆՑԻ սարդար Հուսեյն-Ալի խանը գողմից 1766 թ:
Հունվարի 31, 2014:Շատ ափսոսում եմ որ նման վառ անհատականություն հեռացավ մեզանից: Անդառնալի կորուստ: Չգիտեմ ինչպես արտահայտվեմ, ես իրեն շատ եի սիրում,…
Հունվարի 20, 2014:Ձեր գրառումը տեղ գտավ www.BlogNews.am կայքում: Շնորհակալություն:
Հունվարի 12, 2014:Ինչպես և շաաատ այլ բաներ են կիսատ մնում, Անի ջան:
Հուլիսի 11, 2013:_իրականությունը համապատասխանում է հարյուր տոկոսանոց,Անիի հետբազմաթիվ անգամ փորձել է երկխոսություն կազմակերպել Տեր Շահեի հետ սակայն ինքը դեռ բացասական…
«Նորմալ երկրում երեկվա դեպքերին կհետևեին հրաժարականներ»․ Լարիսա Ալավերդյան
​«Դու լեռներում չես, լեռներն են քո մեջ»․ վերադարձ Գերմանիայից
​«Հենց Հայաստա՛նն է ապրելու տեղ»․ Լիդան կոտրում է կարծրատիպերը
Հակոբ Նազարյան․ վերադարձ Հայաստան՝ շինարարության նորագույն տեխնոլոգիաներով
​Երջանկությունը Դեբետ գյուղում էր. վերադարձ Ֆրանկֆուրտից Լոռի
Repat Armenia Զվարթնոց օդանավակայան Կլոր շենք Հայրենադարձություն